Trump nu mai contenește cu acuzațiile că Biden fraudează alegerile: "Găsesc dintr-o dată voturi, niște voturi prin corespondență“.
Donald Trump: Găsesc dintr-o dată voturi, niște voturi prin corespondență. Donald Trump: Sunt multe litigii în curs. Ei încearcă să fure alegerile. Donald Trump este dispus să meargă până la Curtea Supremă să-și asigure mandatul.
Donald Trump nu mai contenește cu acuzațiile că Biden scoate voturi din mânecă să-și asigure victoria. Vorbește de fraudă pe unde apucă: la pupitrul de la Casa Albă, pe Twitter și pe Facebook.Donald Trump, președintele SUA: "Vor să afle de câte voturi mai au nevoie și apoi se pare că pot să le găsească. Așteaptă, așteaptă, apoi le găsesc. Găsesc dintr-o dată voturi, niște voturi prin corespondență. Este incredibil că aceste voturi sunt doar pentru o singură parte.“Trump este convins că așa au fost reduse avantajele mari pe care le-a avut după încheierea votului în Pennsylvania, Carolina de Nord și Georgia. Președintele a zis iar că, dacă sunt numărate doar voturile pe care el le numește "exprimate legal", victoria este a lui.Și este gata să meargă până la Curtea Supremă ca să-și garanteze al doilea mandat.Donald Trump, președintele SUA: "Sunt multe litigii în curs. Ei încearcă să fure alegerile, încearcă să măsluiască alegerile și nu putem permite așa ceva. Detroit și Philadelphia, cunoscute drept două dintre cele mai corupte locuri din țară, de departe, nu pot fi responsabile pentru deciderea rezultatului cursei prezidențiale.“.